**Előterjesztés**

**Körmend Város Önkormányzata Képviselő-testülete 2022. december 15-i ülésére**

**Tárgy:** Beszámoló a 2022. évi adóztatási tevékenységről

Tisztelt Képviselő-testület!

Jegyzőként az alábbi tájékoztatást adom a Képviselő-testületnek a 2022.évi adóztatási tevékenységet illetően.

Körmend Városban az alábbi adónemek vannak bevezetve:

- helyi iparűzési adó

- idegenforgalmi adó

2022. évben befolyt adó a következő szerint alakult 2022.11.25-ig:

Helyi iparűzési adó: 738.701.640 Ft

2022. decemberében még 125.298.692 Ft iparűzési adó folyik be az üzleti éves adózók második félévi előlege miatt.

Idegenforgalmi adóból 9.404.910.Ft folyt be.

Talajterhelés díjra 261.300 Ft folyt be.

A talajterhelési díjat önadózással kell teljesíteni, tárgyévet követő év március 31-ig. A csatorna szolgáltatást igénybe nem vevők listáját a VASIVÍZ ZRT- től kérjük ki, ez alapján küldjük ki februárban az érintetteknek a bevallási nyomtatványt.

Munkakörünkhöz tartozik az Adóigazolás és az Adó-és érték bizonyítvány kiállítása. 2022.11.25-ig 278 db Adó-és érték bizonyítványt és 29 db Adóigazolást állítottunk ki.

A hátralék behajtására kb.1500 db félévi értesítőt küldtünk ki, melyben tájékoztattuk az ügyfeleket a számla egyenlegükről.

Akik nem rendezték tartozásukat, azoknak október hónap során fizetési felszólítást küldtünk. A tartozást nem rendezőknél megkezdtük az adóvégrehajtást. A behajtás jelenleg is folyamatban van, eddig 14.801.489 Ft került behajtásra.

Kérem a tisztelt Képviselő-testületet, hogy a beszámolót elfogadni szíveskedjék.

**HATÁROZATI JAVASLAT**

Körmend város Önkormányzata Képviselő-testülete a 2022. évi adóztatásról készült jegyzői beszámolót elfogadja.

Körmend, 2022.december 8.

**Dr. Stepics Anita**

**jegyző**